
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1389 

10 Σεπτεμβρίου 2004 


ΑΠΟΦΑΣΕΙ Σ 

Αριθ. 37 

Έγκριση του «ΠΕΡΙΒΑΛΛΟΝΤΙΚΟΥ ΚΑΝΟΝΙΣΜΟΥ 
ΛΕΙΤΟΥΡΓΙΑΣ ΛΙΜΕΝΑ ΠΕΙΡΑΙΩΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΑ ΠΕΙΡΑΙΩΣ ΑΝΩΝΥΜΗ ΕΤΑΙΡΕΙΑ 

Έχοντας υπόψη: 

α) Τις διατάξεις της παραγράφου 7 του άρθρου δεύτε¬ 
ρου του Ν.2688/1999 «Μετατροπή του Οργανισμού Λιμέ- 
νος Πειραιώς και του Οργανισμού Λιμένος Θεσσαλονίκης 
σε ανώνυμες εταιρείες» (ΦΕΚ 40/τ.Α'/1.3.1999), η οποία 
προστέθηκε με την παράγραφο 2 του άρθρου 31 του 
Ν. 3153/2003 «Ναυτική επαγγελματική εκπαίδευση, κα¬ 
τάρτιση και επιμόρφωση και ρύθμιση άλλων θεμάτων αρ¬ 
μοδιότητας του Υπουργείου Εμπορικής Ναυτιλίας» (ΦΕΚ 
153/τ. Α'/19.6.2003). 

β) Το Καταστατικό της Εταιρείαςπου ενσωματώθηκε με 
το άρθρο τρίτο του Ν.2688/1999 (ΦΕΚ 40/τ.Α'/1.3.1999), 
όπως τροποποιήθηκε με τις διατάξεις του άρθρου 15 του 
Ν. 2881 /2001 (ΦΕΚ 16/τ.Α'/6.2.2001), όπως επίσης τροπο¬ 
ποιήθηκε και κωδικοποιήθηκε με σχετικές αποφάσεις της 
2ης έκτακτης Γ ενικής Συνέλευσηςτων Μετόχωντης Εται¬ 
ρείας της 7ης Αυγούστου 2001 (ΦΕΚ 544/τ.Α.Ε & 
Ε.Π.Ε./22.1.2002), και ισχύει. 

γ) Την Σύμβαση Παραχώρησης μεταξύ του Ελληνικού 
Δημοσίου και της Ο.Λ.Π. Α.Ε. την 13η Φεβρουάριου 2002. 

δ) Την Κοινή Υπουργική Απόφαση του ΥΠΕΧΩΔΕ και 
ΥΕΝ Νο17481/12.7.1996 «Έγκριση περιβαλλοντικών 
όρων για το επενδυτικό-αναπτυξιακό πρόγραμμα του Ορ¬ 
γανισμού Λιμένος Πειραιώς» 
ε) Τις διατάξεις του Νόμου 1650/1986 «Για την προστα¬ 
σία του Περιβάλλοντος» (ΦΕΚ 160/Α/18.10.1986) 
στ) Την με αριθμ. πρωτ. 106/16.1.2004 υπηρεσιακή πρό¬ 
ταση. 

ζ) Το γεγονός ότι από τις διατάξεις αυτής της απόφασης 
δενπροκαλείται δαπάνη εις βάρος του κρατικού προϋπο¬ 
λογισμού, αποφασίζει: 


Την έγκριση του «Περιβαλλοντικού Κανονισμού Λει¬ 
τουργίας Λιμένα Πειραιώς», ως εξής: 

ΠΕΡΙΒΑΛΛΟΝΤΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΛΙΜΕΝΑ ΠΕΙΡΑΙΩΣ 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

ΑΡΘΡΟ 1 
Ορισμοί 

1. Η περιοχή του Λιμένα Πειραιώς είναι η οριζόμενη από 
το Ν. 1559/1950 (ΦΕΚ 252/Α/29.10.1950) και εκτείνεται 
από το Λιμενίσκο Μουνιχίας μέχρι το Πέραμα, συμπερι¬ 
λαμβανομένου ακόμη δε και του Όρμου Αμπελακίων Σα- 
λαμίνος και αποτελείται από χερσαία και θαλάσσια ζώνη. 

α) η θαλάσσια ζώνη περιλαμβάνει τις στην ανωτέρω πε¬ 
ριοχή του Λιμένα λεκάνες λιμένων και προφυλαγμένων 
όρμων και έκταση ανοικτής θάλασσας σε ακτίνα 500πι 
από τη χερσαία ζώνη. 

β) η χερσαία ζώνη δύναται να τροποποιείται με Υπουρ¬ 
γικές Αποφάσεις. 

2. «Λιμενικές δραστηριότητες»: νοούνται η φόρτωση, η 
εκφόρτωση, η μεταφόρτωση, η αποθήκευση, η διακίνηση, 
η μεταφορά και η μετάγγιση οποιουδήποτε εμπορεύμα¬ 
τος υπό μορφή συσκευασίας και στοιβασίας ή εμπορευ¬ 
ματοκιβωτίου ή χύδην, είτε πρόκειται για στερεό, υγρό ή 
αέριο. Στα παραπάνω συμπεριλαμβάνονται και τα αυτοκί¬ 
νητα. Επιπλέον, λιμενική δραστηριότητα χαρακτηρίζεται 
η προμήθεια και μετάγγιση καυσίμων οποιοσδήποτε μορ¬ 
φής και η παράδοση ή παραλαβή αποβλήτων οποιοσδή¬ 
ποτε μορφής. Τέλος, λιμενική δραστηριότητα δύναται να 
χαρακτηρισθεί και η οποιαδήποτε διαδικασία ναυπηγοε- 
πισκευής. 

3. «Πετρέλαιο»: Το πετρέλαιο σε κάθε μορφή συμπερι¬ 
λαμβανομένου του αργού πετρελαίου, του καυσίμου πε¬ 
τρελαίου, των καταλοίπων πετρελαίου, του απόβλητου 
πετρελαίου και των προϊόντων διύλισης πετρελαίου 
(εκτός των πετροχημικών τα οποία υπάγονται στις διατά- 

ξεις του Παραρτήματος II της Διεθνούς Σύμβασης «ΜΑΒ- 
ΡΟ173/78»). 

4. «πετρελαιοφόρο δεξαμενόπλοιο»: Το δεξαμενόπλοιο 
που είναι κατασκευασμένο ή μετασκευασμένο για να με¬ 
ταφέρει πετρέλαιο χύμα στους χώρους φορτίου του, πε- 
ριλαμβανομένων των πλοίων συνδυασμένων μεταφορών 
(που μεταφέρουν πετρέλαιο ή στερεά φορτία χύμα) και 
των πλοίων μεταφοράς υγρών χημικών, όταν το μεταφε- 
ρόμενο φορτίο εν όλω ή εν μέρει είναι πετρέλαιο χύμα. 

5. «εύφλεκτες ουσίες»: Οι ουσίες που σε δοκιμή κλει¬ 
στού δοχείου (ΑΒΕΙ. ή ΑΒΕΕ-ΡΕΝ3ΚΥ) έχουν σημείο ανά¬ 
φλεξης 60ο Κελσίου και κάτω. Ως εύφλεκτες επίσης κα¬ 
θορίζονται οι ουσίες οι οποίες στον ΙΜϋΘ - ΙΜΟ - ΟΟϋΕ 
προβλέπεται να φέρουν κύρια η δευτερεύουσα σήμανση 
της κλάσης 3 ή οι ουσίες για τις οποίες στη στήλη παρα¬ 
τηρήσεων Κ (ναρουΓ άθίθοίίοπ) του Πίνακα του Κεφαλαί¬ 
ου 17 του Ι.ΒΌ ΩΟϋΕ υπάρχει η ένδειξη ότι εκλύουν εύ¬ 
φλεκτους (Ρ) ατμούς. 

Στις εύφλεκτες ουσίες περιλαμβάνεται καιτο πετρέλαιο 
τύπου «ΜΑΖΟΥΤ» που μεταφέρεται θερμό με δεξαμενό¬ 
πλοια, εφ’ όσον η θερμοκρασία του είναι ίση ή μεγαλύτε¬ 
ρη από τη διαφορά που προκύπτει εάν αφαιρέσουμε 5 
βαθμούς Κελσίου από το σημείο ανάφλεξής του. 

6. «υγραεριοφόρο δεξαμενόπλοιο»: Το δεξαμενόπλοιο 
που χρησιμοποιείται για τη μεταφορά χύμα υγροποιημέ¬ 
νων αερίων. 

7. «εγκαταστάσεις»: Οι κάθε μορφής και είδους εγκα¬ 
ταστάσεις που διαθέτουν κατάλληλους αποθηκευτικούς 
χώρους, είναι εφοδιασμένες με άδεια λειτουργίας από 
αρμόδια Δημόσια Αρχή ή Υπηρεσία, έχουν μόνιμο, εν όλω 
ή εν μέρει σύστημα σωληνώσεων, χερσαίων ή διερχομέ- 
νων πάνω ή κάτω από την επιφάνεια της θάλασσας και 
χρησιμοποιούνται για τη φόρτωση ή την εκφόρτωση των 
δεξαμενόπλοιων. 

8. «μετάγγιση»: Η μεταφόρτωση φορτίου χύμα πετρε¬ 
λαίου ή χύμα υγρώνχημικών (ή και καταλοίπωντους) ή χύ¬ 
μα υγροποιημένων αερίων από δεξαμενόπλοιο σε δεξα¬ 
μενόπλοιο. 

9. «Γενικός Κανονισμός Λιμένα»: Ο δημοσιευμένος στο 
Υ.Α. 3131.1/01/99 (ΦΕΚ 12/Β/18.1.1999) Κανονισμός Λι¬ 
μένα περί «Προϋποθέσεων και μέτρων ασφαλείας φόρ- 
τωσης ή εκφόρτωσης ή μετάγγισης χύμα πετρελαίου ή 
χύμα υγρών χημικών ή καταλοίπωντους ή χύμα υγροποι¬ 
ημένων αερίων» και οι τροποποιήσεις του με τον Γενικό 
Κανονισμό Λιμένα αρ. 25 (ΦΕΚ219/Β/6.3.2001). 

10. «Κανονισμός»: Ο παρών Περιβαλλοντικός Κανονι¬ 
σμός. 

11. «Επικίνδυνο φορτίο»: Κάθε επικίνδυνη ουσία που 
ανήκει σε μια από τις κατηγορίες του Διεθνή Ναυτιλιακού 
Κώδικα Επικινδύνων Ειδών ΙΜϋΘ-ΙΜΟ-Ωοάθ. 

12. «Επιθεωρητής»: Η έννοια αναφέρεται στον αρμόδιο 
Επιθεωρητή Λιμένος. 

13. «Μεταφορά Χύδην Υλικών»: Απ’ ευθείας φόρτωση 
και εκφόρτωση του υλικού στο πλοίο, και εναπόθεση στις 
μόνιμες εγκαταστάσεις του πλοίου, χωρίς ενδιάμεση συ- 
σκευασία. 


14. «Επικίνδυνα Υλικά»: Τα μεταφερόμενα υλικά δηλώ¬ 
νονται ως επικίνδυνα εμπορεύματα, σύμφωνα με την πα¬ 
ράγραφο 4.1 του παρόντος κανονισμού. 

15. «Κώδικας ΙΜΩΟ - ΙΜΟ -ΩΟΩΕ»: Ο Διεθνής Ναυτιλια¬ 
κός Κώδικας Επικινδύνων Ειδών του Διεθνούς Ναυτιλια¬ 
κού Οργανισμού και οι αναφορές σε αυτόν του 
Π.Δ.405/1996 (ΦΕΚ 272/Α/16.12.1996) περί «Κανονισμού 
φόρτωσης, εκφόρτωσης, διακίνησης και παραμονής επι¬ 
κινδύνων ειδών σε λιμένες» 

16. «Μεταφορά επικινδύνων φορτίων»: Απ’ ευθείας 
φόρτωση και εκφόρτωση επικινδύνων υλικών σε συσκευ- 
ασία στο πλοίο και εναπόθεση στις μόνιμες εγκαταστά¬ 
σεις του πλοίου. 

17. «Λύματα»: Όπως ορίζεται από το Άρθρο 1 του Π.Δ. 
400/6.12.1996 (ΦΕΚ268/6.12.1996) και συγκεκριμένα σαν 
λύματα ορίζονται: 

α) Τα ύδατα των αποχετεύσεων και τα απόβλητα που 
προέρχονται από τα αποχωρητήρια και τους ευδιαίους 
των αποχωρητηρίων \Λ/Ό. 

β) Τα ύδατα των αποχετεύσεων των ιατρικών χώρων 
(φαρμακείου, νοσοκομείου, κλπ) που προέρχονται από 
τους νιπτήρες πλυσίματος, τους λουτήρες και τους ευδι¬ 
αίους που υπάρχουν στους χώρους αυτούς. 

γ) Τα ύδατα των αποχετεύσεων που προέρχονται από 
χώρους που χρησιμοποιούνται για την παραμονή των με- 
ταφερομένων ζώντων ζώων. 

δ) Τα απόβλητα που αναμιγνύονται με τα ύδατα των 
αποχετεύσεων που ορίζονται παραπάνω. 

18. «Στερεά Απόβλητα»: Όπως ορίζεται από το Άρθρο 2 
του Υ.Α. 69728/824 (ΦΕΚ 358/17.5.1996) και συγκεκριμέ¬ 
να, κάθε ουσία ή αντικείμενο που εμπίπτει στις κατηγο¬ 
ρίες αποβλήτων των παραρτημάτων ΙΑ και ΙΒτου άρθρου 
21 της προαναφερόμενης Υ.Α. και δεν περιλαμβάνεται 
στον κατάλογο των επικινδύνων αποβλήτων που έχει υιο¬ 
θετηθεί με την Απόφαση 94/904/ΕΚ του Συμβουλίου της 
22ας Δεκεμβρίου 1994 των Ευρωπαϊκών Κοινοτήτων «για 
την κατάρτιση καταλόγου επικινδύνων αποβλήτων και 
κατ’ εφαρμογή του Άρθρου 1 παραγρ.4 της οδηγίας 
91/689/ΕΟΚ για τα επικίνδυνα απόβλητα (1356/14/ 
31.12.1994) καιτο οποίο ο κάτοχός του απορρίπτει ή προ- 
τίθεται ή υποχρεούται να απορρίψει. 

19. «Επικίνδυνο Απόβλητο»: Κάθε ουσία ή αντικείμενο 
που: 

α) Περιλαμβάνεται στο Παράρτημα I του Άρθρου 20 του 
Υ.Α. 19396/1546 (ΦΕΚ 604/18.7.1997) ή 

β) Που κατά τη γνώμη της Επιτροπής σύμφωνα με το 
Άρθρο 6 (παραγρ. 2Β) παρουσιάζει μία ή περισσότερες 
από τις ιδιότητες που απαριθμούνται στο Παράρτημα II 
του Άρθρου 20 της προαναφερόμενης Υ.Α. και την οποία 
ο κάτοχός της απορρίπτει ή προτίθεται ή υποχρεούται να 
απορρίψει. 

20. «Διαχείριση επικίνδυνων αποβλήτων»: Η προσωρινή 
αποθήκευση, η συλλογή, η μεταφορά, η μεταφόρτωση, η 
αξιοποίηση, και η διάθεση των επικινδύνων αποβλήτων, 
συμπεριλαμβανομένης της εποπτείας των εργασιών αυ¬ 
τών, της επίβλεψης των εγκαταστάσεων διάθεσης καθώς 
και της μετέπειτα φροντίδας των χώρων αυτών. 

21. «Μεταφορά αποβλήτων»: Το σύνολο των εργασιών 
μετακίνησης των αποβλήτων από τα μέσα συλλογής, 
στους χώρους ή στις εγκαταστάσεις διάθεσης, αξιοποίη¬ 
σης ή μεταφόρτωσης. 

22. «Μεταφόρτωση αποβλήτων»: Η φόρτωση των απο¬ 
βλήτων από το μέσο συλλογής, μέσω κινητής ή μόνιμης 
εγκατάστασης, σε άλλο όχημα μεταφοράς μεγαλύτερης 
χωρητικότητας, το οποίο μπορεί να φέρει μηχανισμό συ¬ 
μπίεσης, εφόσον οι φυσικές ή χημικές ιδιότητες των απο¬ 
βλήτων το επιτρέπουν. 

23. «Προσωρινή αποθήκευση επικινδύνων αποβλήτων»: 
Η τοποθέτηση των επικινδύνων αποβλήτων σε κατάλληλο 
χώρο ή μέσον και με την κατάλληλη συσκευασία και επι¬ 
σήμανση για μέγιστο χρονικό διάστημα δύο ετών και μέ- 
χρις ότου πραγματοποιηθεί η τελική αντιμετώπισή τους. 

24. «προστατευτικός εξοπλισμός έναντι θορύβου»: εί¬ 
ναι ο προστατευτικός εξοπλισμός των εργαζομένων εγ¬ 
γύς πηγών υψηλού επιπέδου θορύβου και ορίζεται από τη 
σχετική ελληνική και κοινοτική νομοθεσία για την προ¬ 
στασία των εργαζομένων από το θόρυβο. 

25. «πλοίο»: το σκάφος παντός τύπου και υπό οποιαδή¬ 
ποτε σημαία, οποιοσδήποτε λειτουργίας στο θαλάσσιο 
χώρο και περιλαμβάνει υδροπτέρυγα αεροστρώμενα 
σκάφη, καταδυόμενα και επιπλέοντα και σταθερές ή πλω¬ 
τές εξέδρες. 

26. «νερά έρματος»: χαρακτηρίζονται δύο κατηγορίες 
νερών έρματος: 

27. «καθαρό έρμα»: το έρμα σε δεξαμενή, η οποία από 
τότε που μεταφέρθηκε για τελευταία φορά πετρέλαιο πε¬ 
ριεχόμενο σε αυτήν έχει καθαρισθεί, έτσι ώστε έκχυση 
από αυτή από πλοίο που απορρίπτει το περιεχόμενο των 
δεξαμενών του και είναι ακίνητο σε ήσυχα καθαρά νερά 
την ημέρα με καλή ορατότητα, να μην προκαλέσει ορατά 
ίχνη πετρελαίου στην επιφάνεια του νερού ή στην παρα¬ 
κείμενη ακτή ή να μην προκαλέσει κατακαθίματα ή γαλά¬ 
κτωμα που παραμένει κάτω από την επιφάνεια του νερού 
ή στα παρακείμενα παράλια. Εάν το έρμα αποβάλλεται 
μέσω αυτόματου συστήματος παρακολούθησης και 
ελέγχου, εγκεκριμένου από τις Αρχές, η ένδειξη του συ¬ 
στήματος ότι η περιεκτικότητα των αποβλήτων σε πετρέ¬ 
λαιο δεν υπερβαίνει τα 15 μέρη στο εκατομμύριο, θα είναι 
αρκετή για να θεωρηθεί ότι το έρμα είναι καθαρό, ανε¬ 
ξάρτητα με την παρουσία ορατών ιχνών. 

28. «διαχωρισμένο έρμα»: το έρμα του νερού που φέρε¬ 
ται σε δεξαμενή, τελείως διαχωρισμένη από το φορτίο 
του πετρελαίου και τα κυκλώματα των καυσίμων και η 
οποία είναι προορισμένη για μόνιμη μεταφορά του έρμα¬ 
τος ή άλλων φορτίων εκτός πετρελαίου ή επιβλαβών ου¬ 
σιών, όπως καθορίζονται στην Σύμβαση ΜΑΒΡΟΙ 73/78 
και τις τροποποιήσεις αυτής. 

29. «λιμενικές εγκαταστάσεις παραλαβής καταλοίπων 
πλοίων»: κάθε σταθερή, πλωτή ή κινητή εγκατάσταση που 
είναι ικανή να δέχεται νερά έρματος από πλοία. 

30. «εξοπλισμός φορτοεκφόρτωσης»: όλα τα χερσαία 
μηχανικά μέσα ιδιοκτησίας ΟΛΠ που χρησιμοποιούνται 
για την φορτοεκφόρτωση φορτίου. 

31. «ντίζελ πλοίων» (πιαπηθ ραε οίΙ): όπως αναφέρεται 
στην Ευρωπαϊκή Οδηγία 99/32/ΕΟ 


32. «ουσίες που καταστρέφουν το όζον»: πρόκειται για 
όλες τις ουσίες που συντελούν στη μείωση του στρατο- 
σφαιρικού όζοντος και ειδικότερα οι χλωροφθοράνθρα- 
κες (ΟΕΟε), οι υδροχλωροφθοράναθρακες (ΗΟΡΟε) και 
το ΗαΙοη. 

ΑΡΘΡΟ 2 
Σκοπός 

Αναγνωρίζοντας την περιβαλλοντική επιβάρυνση της 
περιοχής του Λιμένα Πειραιώς και κατ’ επέκταση του Σα- 
ρωνικού Κόλπου ο ς Περιβαλλοντικός Κανονισμός απο¬ 
σκοπεί: 

>- στην ενδυνάμωση της προστασίας του θαλάσσιου 
και χερσαίου χώρου του Λιμένα Πειραιώς 

>- στον έλεγχο των δραστηριοτήτων που συντελούν 
στην υποβάθμισητου φυσικού περιβάλλοντος. 

ΑΡΘΡΟ 3 

Εφαρμογή 

1. Ο παρών Περιβαλλοντικός Κανονισμός εφαρμόζεται 
στις λιμενικές εγκαταστάσεις του Ο.Λ.Π. και στους χώ¬ 
ρους δικαιοδοσίας του. 

2. Ο παρών Περιβαλλοντικός Κανονισμός εφαρμόζεται 
σε όλα τα πλοία και τα πληρώματά τους τα οποία: 

α) καταπλέουν στο Λιμένα Πειραιώς ή σε τερματικό 
σταθμό αυτού. 

β) είναι αγκυροβολημένα στα ανοικτά του Λιμένα Πει¬ 
ραιώς ή ανοικτά τερματικού σταθμού αυτού. 

3. Ο παρών Περιβαλλοντικός Κανονισμός αφορά τους 
εργαζομένους του ΟΛΠ και κάθε φυσικό πρόσωπο, φο¬ 
ρέα, οργανισμό και εταιρεία υπό οποιαδήποτε μορφή που 
δραστηριοποιείται και χρησιμοποιεί χώρους, εγκαταστά¬ 
σεις και εξοπλισμό δικαιοδοσίας του ΟΛΠ. 

ΑΡΘΡΟ 4 
Περιορισμοί 

1. Ο Λιμένας Πειραιώς οφείλει να λειτουργεί βάσει των 
αρχών της Αειφόρου Ανάπτυξης. 

2. Η Κοινοτική και Εθνική Νομοθεσία είναι ισχυρότερη 
όλων Περιβαλλοντικών Κανονισμών, συμπεριλαμβανομέ¬ 
νου του παρόντος. 

3. Απαγορεύεται η απόρριψη αποβλήτων στη θαλάσσια 
και χερσαία περιοχή του Λιμένα Πειραιά από οποιοδήπο- 
τε φυσικό πρόσωπο, φορέα, οργανισμό και εταιρεία υπό 
οποιαδήποτε μορφή. 

4. Σε όλη την περιοχή του Λιμένα Πειραιά ισχύουν οι δια¬ 
τάξεις της ΜΑΒΡΟΙ 73/78. 

5.0 πλοίαρχος ή το φυσικό πρόσωπο ή ο φορέας ή ο ορ¬ 
γανισμός ή η εταιρεία υπό οποιαδήποτε μορφή, που προ- 
έβη σε απόρριψη αποβλήτων λόγω βλάβης ή λόγω έκτα¬ 
κτης ανάγκης, οφείλει να ειδοποιήσει τις Λιμενικές Αρχές 
και τον ΟΛΠ για το είδος των απορριπτόμενων αποβλή¬ 
των, τις εκτιμώμενες ποσότητες, το σημείο απόρριψης 

και τις συνθήκες κάτω από τις οποίες εξαναγκάσθηκε να 
προβείσε αυτή. 

6. Σε κανένα φυσικό πρόσωπο ή φορέα ή οργανισμό ή 
εταιρεία υπό οποιοδήποτε μορφή δεν επιτρέπεται: 

α) η διακινδύνευση της ασφάλειας του Λιμένα και της 
ασφάλειας και υγιεινής των εργαζομένων σε αυτό 
β) η υποβάθμιση του φυσικού και ανθρωπογενούς περι¬ 
βάλλοντος του Λιμένα Πειραιώς 
γ) η παρακώλυση των θαλασσίων συγκοινωνιών 
δ) η παρακώλυση της λειτουργίας του Ο.Λ.Π. και των 
ορισμένων από αυτόν ελεγκτικών μηχανισμών 
ε) η επέμβαση σε εγκαταστάσεις παραλαβής και επε¬ 
ξεργασίας υγρών και στερεών αποβλήτων, χωρίς την 
προηγούμενη παροχή άδειας από όλους τους εμπλεκό¬ 
μενους φορείς 

στ) οποιαδήποτε ενέργεια που επηρεάζει μη αναστρέ¬ 
ψιμα το περιβάλλον. Σε περίπτωση που αυτό επιβάλλεται 
για λόγους εθνικής σημασίας ή ασφάλειας πρέπει να εκ¬ 
πονείται σχετική Μελέτη Περιβαλλοντικών Επιπτώσεων 

6. Για τα νέα έργα, όπου αυτό απαιτείται από την ισχύ- 
ουσα Εθνική και Κοινοτική Νομοθεσία, ο ΟΛΠ οφείλει να 
εκπονεί Μελέτη Περιβαλλοντικών Επιπτώσεων. 

7. Το πνεύμα και η φιλοσοφία των νέων εγκαταστάσεων 
πρέπει να διέπεται από τις αρχές των Βέλτιστων Διαθέσι¬ 
μων Τεχνικών, όπως αυτές ορίζονται στην Ευρωπαϊκή 
Οδηγία 96/61/ΕΟ. 

8. Οι εργολάβοι που δραστηριοποιούνται στους χώ¬ 
ρους δικαιοδοσίας του Ο.Λ.Π. και οι χρήστες των εγκατα¬ 
στάσεων και των χώρων δικαιοδοσίας του Ο.Λ.Π., έχουν 
την υποχρέωση νατηρούντου Περιβαλλοντικούς Κανονι¬ 
σμούς. 

9. Οι εργολάβοι που δραστηριοποιούνται στους χώ¬ 
ρους δικαιοδοσίας του ΟΛΠ πρέπει να τηρούν πιστά τους 
Περιβαλλοντικούς Όρους των έργων. 

ΑΡΘΡΟ 5 
Απαιτήσεις 

1. Ο Ο.Λ.Π. έχει το δικαίωμα ορισμού Επιθεωρητή Πρό¬ 
ληψης Ρύπανσης (Ε.Π.Ρ.). Ο Ε.Π.Ρ. μπορεί να είναι πλή¬ 
ρους απασχόλησης ή μερικής ανάλογα με την περίσταση. 
Το ίδιο αφορά και τους συνεργάτες του. Το ρόλο του 
Ε.Π.Ρ. μπορεί να ασκεί συγκεκριμένο Τμήμαή υπάλληλος 
του Ο.Λ.Π. που θα ορίζεται με απόφαση του Διοικητικού 
Συμβουλίου του Ο.Λ.Π. 

2. Ο ΕΠΡ ορίζεται και υπεύθυνος για την πιστή εφαρμο¬ 
γή των Περιβαλλοντικών Κανονισμών και την τήρηση των 
Περιβαλλοντικών Όρων από τους υπεργολάβους που 
δραστηριοποιούνται στους χώρους δικαιοδοσίας του. 

ΑΡΘΡΟ 6 

Κυρώσεις 

Οι κυρώσεις εξαρτώνται με την παράβαση του Περι¬ 
βαλλοντικού Κανονισμού. 


ΚΕΦΑΛΑΙΟ Β 

ΦΟΡΤΩΣΗ, ΕΚΦΟΡΤΩΣΗ ΚΑΙ ΜΕΤΑΦΟΡΑ 
ΠΕΤΡΕΛΑΙΟΕΙΔΩΝ 

ΑΡΘΡΟ 7 
Σκοπός 

Ο παρών Περιβαλλοντικός Κανονισμός σκοπό έχει την 
επιβολή των διεθνών προτύπων στα πλοία που χρησιμο¬ 
ποιούντο Λιμένα Πειραιώς και έχουν σχέση με την ασφά¬ 
λεια των πλοίων, την πρόληψη της ρύπανσης και τις συν¬ 
θήκες διαβίωσης και εργασίας επί των πλοίων. 

Ειδικότερα επιδιώκεται η δραστική μείωση των πλοίων 
που εκτελούν πλόες στα ύδατα που υπάγονται στη δικαι¬ 
οδοσία της Ελλάδας και δεν ανταποκρίνονται στις προ¬ 
διαγραφές του κοινοτικού δικαίου περί ασφαλούς ναυσι¬ 
πλοΐας, προστασίας του θαλάσσιου περιβάλλοντος και 
των συνθηκών διαβίωσης και εργασίας επί των πλοίων. 

ΑΡΘΡΟ 8 

Εφαρμογή 

Ο Κανονισμός εφαρμόζεται με βάση τις διατάξεις των 
ΠΔ 146/98 (ΦΕΚ109/Α/22.5.1998), του Γενικού Κανονι¬ 
σμού Λιμένα και του ΠΔ 88/97 (ΦΕΚ90/Α/16.5.1997) και 
του Ευρωπαϊκού Κανονισμού 1726/03/ΕΚ περί δεξαμενο¬ 
πλοίων διπλού κύτους, δηλαδή: 

2 ^ Στα δεξαμενόπλοια με Ελληνική ή ξένη σημαία, στα 
οποία διενεργούνται εργασίες φόρτωσης ή εκφόρτωσης 
από/σε εγκαταστάσεις φορτίων χύμα πετρελαίου ή χύμα 
υγροποιημένων αερίων καθώς και στις εγκαταστάσεις 
που διενεργούνται οι εργασίες αυτές. 

2 ^ Στα δεξαμενόπλοια με Ελληνική ή ξένη σημαία στα 
οποία διενεργούνται εργασίες μετάγγισης φορτίων χύμα 
πετρελαίου ή χύμα υγροποιημένων αερίων σε άλλα δεξα¬ 
μενόπλοια καθώς και στα δεξαμενόπλοια στα οποία με¬ 
ταγγίζονται τα φορτία αυτά. 

2 ^ Στα δεξαμενόπλοια με Ελληνική και ξένη σημαία που 
καταπλέουν στο λιμένα Πειραιώς ή είναι αγκυροβολημέ¬ 
να στο λιμένα Πειραιώς. 

ΑΡΘΡΟ 9 

Εξαιρέσεις 

Οι διατάξεις του Κανονισμού δεν εφαρμόζονται στις κά¬ 
τωθι περιπτώσεις σχετικές με το άρθρο 2 του Γ ενικού Κα¬ 
νονισμού Λιμένα: 

»- Πετρελεύσεις πλοίων 

2 ^ Στις παραλαβές πετρελαιοειδών καταλοίπων από δε¬ 
ξαμενόπλοια και βυτιοφόρα οχήματα. 

»- Στις φορτώσεις, εκφορτώσεις και μεταγγίσεις της 
υγρής ασφάλτου. 

ΑΡΘΡΟ 10 
Απαιτήσεις 

1. Η μεταφορά χύμα πετρελαίου καθορίζεται από τα πα¬ 
ρακάτω άρθρα 5,6,8,9 του ΠΔ 146/98. 

2. Η φόρτωση, εκφόρτωση χύμα πετρελαίου που μεταφέ- 
ρονται με δεξαμενόπλοια, από/σε εγκαταστάσεις περιγρά- 
φεται από τα άρθρα 1, 2,3, 4, 5, 6,7, 8, 9, 10,11, 12, 12, 26, 
27,28,29,30 καθώς και από τα παραρτήματα I, II, III, IV, V και 
από το προσάρτημα του Γενικού Κανονισμού Λιμένα. 

3. Τα όργανα ελέγχου με τα οποία πρέπει να εφοδιάζο¬ 
νται τα δεξαμενόπλοια που μεταφέρουν πετρέλαιο και τα 
παράγωγά του, αναφέρονται στο άρθρο 3 του ΠΔ 
146/1998. Η περιγραφή του άρθρου αναφέρεται στις 
εξής κατηγορίες δεξαμενόπλοιων: 

»- Πετρελαιοφόρα δεξαμενόπλοια μέχρι και 70.000 τό¬ 
νους νεκρού βάρους 

2 ^ Υγραεριοφόρα δεξαμενόπλοια μέχρι και 70.000 τό¬ 
νους νεκρού βάρους. 

»- Δεξαμενόπλοια μικτών κατηγοριών (πετρελαιοφόρα 
- χημικά - υγραεριοφόρα - μεταλλευμάτων) μέχρι και 
70.000 τόνους νεκρού βάρους. 

»- Δεξαμενόπλοια άνω των 70.000 τόνων νεκρού βά¬ 
ρους. 

Ο καθορισμός των επιθεωρήσεων και διαδικασιών ελέγ¬ 
χων για τις κατηγορίες των πλοίων και τα κριτήρια απαγό¬ 
ρευσης του απόπλου των πετρελαιοφόρων αναφέρεται 
στο ΠΔ 88/1997. 

ΑΡΘΡΟ 11 
Κυρώσεις 

1. Οι παραβάτες του Κανονισμού που συμφωνεί με τις 
αναφορές του Γενικού Κανονισμού Λιμένα, υπόκεινται 
στις κυρώσεις του άρθρου 157 του Ν.Δ. 187/1973 (ΦΕΚ 
261 /Α/1973), το πρώτο εδάφιο της παραγράφου 1 του 
οποίου τροποποιήθηκε μεταγενέστερα και ισχύει σύμφω¬ 
να με το άρθρο 2του Π.Δ. 381/1995 (ΦΕΚ214/Α/1995). 

2. Η εκτέλεση του Κανονισμού αφορά και την Λιμενική 
Αρχή, απ’ όπου θα καθοριστούν και οι συντρέχουσες ποι¬ 
νικές ή αστικές ευθύνες της ισχύουσας νομοθεσίας. 

3. Οι παραβάτες της συμμόρφωσης προδιαγραφών 
ασφαλείας στα πετρελαιοφόρα, όπως θαπροκύψουν από 
ενδελεχή επιθεώρηση από την Λιμενική Αρχή που ορίζε¬ 
ται στο ΠΔ 88/1997, θα υποστούν κυρώσεις που φθάνουν 
ως την απαγόρευση απόπλου του πλοίου. Τα κριτήρια για 
την απαγόρευση του απόπλου του πλοίου αναγράφονται 
στο Παράρτημα VI του προαναφερθέντος Προεδρικού 
Διατάγματος. 

ΚΕΦΑΛΑΙΟ Γ 

ΦΟΡΤΩΣΗ, ΕΚΦΟΡΤΩΣΗ ΚΑΙ ΜΕΤΑΦΟΡΑ ΧΥΔΗΝ 
ΦΟΡΤΙΟΥ ΕΚΤΟΣ ΠΕΤΡΕΛΑΙΟΕΙΔΩΝ 

ΑΡΘΡΟ 12 

Εφαρμογή 

Οι διατάξεις του παρόντος Κεφαλαίου εφαρμόζονται 


στην περίπτωση μεταφοράς χύδην υλικών του άρθρου 
14, παράγραφος Ι,του παρόντος Κεφαλαίου που μετα- 
φέρονται σε πλοία ή σε μη επανδρωμένες φορτηγίδες, 
που συνοδεύουν πλοία και φορτώνονται ή εκφορτώνο¬ 
νται στις εγκαταστάσεις του Λιμένα Πειραιώς. 

ΑΡΘΡΟ 13 

Εξαιρέσεις 

Οι διατάξεις του παρόντος Κεφαλαίου δεν θα εφαρμό¬ 
ζονται σε περιπτώσεις έκτακτης ανάγκης. 

ΑΡΘΡΟ 14 

Απαιτήσεις, γενικά μέτρα προφύλαξης 

1. Υλικά, σε στερεά και υγρή μορφή (εκτός πετρελαιο¬ 
ειδών) , τα οποία μεταφέρονται χύδην επί πλοίου, και ανα- 
φέρονται στον Διεθνή Κώδικα ΙΜΩΟ-ΙΜΟ-ΟΟΩΕ θεωρού¬ 
νται ότι είναι επικίνδυνα εμπορεύματα. 

2. Τα χύδην επικίνδυνα υλικά φορτοεκφορτόνωνται και 
απομακρύνονται άμεσα. 

3. Ο υπεύθυνος του πλοίου ή στην περίπτωση μη επαν¬ 
δρωμένης φορτηγίδας, ο υπεύθυνος για την φορτηγίδα 
αυτή, θα διασφαλίσει την προσεκτική φορτο-εκφόρτωση 
των επικινδύνων υλικών, καθώς και την ασφαλή μεταφο¬ 
ρά τους επί του πλοίου. 

4. Όλα τα άτομα που συμμετέχουν ή βρίσκονται στην 
περιοχή, όπου γίνεται φόρτωση - εκφόρτωση θα πρέπει 
να λαμβάνουν όλες τις απαραίτητες προφυλάξεις, όπως 
αναφέρονται στον Διεθνή Κώδικα ΙΜΩΟ-ΙΜΟ-ΟΟΩΕ. 

5. Κατά την διάρκεια της φορτο-εκφόρτωσης των επι¬ 
κινδύνων υλικών στο πλοίο, θα πρέπει να είναι παρών 
αξιωματικός, καθώς επίσης και καθ’ όλη την περίοδο κα¬ 
τά την οποία οι αποθηκευτικοί χώροι του πλοίου είναι 
ανοικτοί. Στην περίπτωση φορτηγίδας, παρών θα είναι και 
ο υπεύθυνος για την φορτηγίδα αυτή. 

6. Ο Ο.Λ.Π έχει την αρμοδιότητα έγκρισης της παραμο¬ 
νής των επικινδύνων υλικών στο λιμένα καθώς και την 
.υποχρέωση να διαθέτει επαρκή σε αριθμό και αντοχή μέ¬ 
σα για φορτοεκφόρτωση χύδην υλικών, να μεριμνά για 
την κατάλληλη σήμανση σε χερσαίους χώρους καιτον κα¬ 
τάλληλο φωτισμό, βάσει του αρ. 17 του ΠΔ 405/1996 
(ΦΕΚ 272/Α/16.12.1996) 

ΑΡΘΡΟ 15 

Επιθεώρηση 

Σε περίπτωση που ζητηθεί από άτομο με έννομο συμ¬ 
φέρον να πραγματοποιηθεί έλεγχος από Επιθεωρητή κα¬ 
τά τη φόρτωση ή εκφόρτωση επικίνδυνων χύδην υλικών, 
ο Επιθεωρητής δύναται να ελέγξει την ορθή και ασφαλή 
φόρτωση ή εκφόρτωση των εμπορευμάτων επί του πλοί¬ 
ου. 




17972 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 16 

Έγγραφα συνοδεύοντα επικίνδυνα υλικά 

Τα συνοδεύονται έγγραφα επικινδύνων υλικών είναι τα 
αναφερόμενα στο Γενικό Κανονισμό Λιμένα αρ. 18 και στο 
ΠΔ 405/1996 (ΦΕΚ 272/Α/16.12.1996) καθώς και τα Δελ¬ 
τία Δεδομένων Ασφαλείας των Επικίνδυνων Υλικών. 

ΑΡΘΡΟ 17 

Στοιχεία μεταφορά επικίνδυνου φορτίου 

Κάθε άτομο υπεύθυνο πλοίου, θα έχει στην κατοχή του: 

α) Αντίγραφο του κώδικα του ΙΜΟΟ-Ι.Μ.ΟΟΟΩΕ. 

β) Στοιχεία για την ασφαλή μεταφορά των επικινδύνων 
υλικών που θα περιλαμβάνουν. 

βΐ) Σχέδιο με ενδείξεις των χώρων αποθήκευσης των 
φορτίων επί του πλοίου. 

β2) Φύλλο Δεδομένων Ασφαλείας με την τεχνική ονο¬ 
μασία κάθε υλικού 

β3) Περιγραφή ενεργειών σε περίπτωση πυρκαγιάς επί 
του πλοίου, μαζί με πρόχειρο κατάλογο εξοπλισμού πυ¬ 
ρόσβεσης επί του πλοίου. 

β4) Περιγραφή μέτρων αντιμετώπισης που θαληφθούν 
για την αποφυγή τραυματισμών. 

ΚΕΦΑΛΑΙΟ Δ 

ΦΟΡΤΩΣΗ, ΕΚΦΟΡΤΩΣΗ ΚΑΙ ΜΕΤΑΦΟΡΑ 
ΕΠΙΚΙΝΔΥΝΩΝ ΦΟΡΤΙΩΝ 

ΑΡΘΡΟ 18 

Εφαρμογή 

Οι δατάξεις του παρόντος Κεφαλαίου εφαρμόζονται 
στην περίπτωση μεταφοράς επικινδύνων εμπορευμάτων 
που μεταφέρονται σε πλοία ή σε μη επανδρωμένες φορ¬ 
τηγίδες, που συνοδεύουν πλοία και φορτώνονται ή εκ¬ 
φορτώνονται στις εγκαταστάσεις του Λιμένα Πειραιώς 

ΑΡΘΡΟ 19 

Εξαιρέσεις 

Εξαιρούνται οι περιπτώσεις έκτακτης ανάγκης. 

ΑΡΘΡΟ 20 

Απαιτήσεις, γενικά μέτρα προφύλαξης 

1. Υλικά, σε στερεά και υγρή μορφή (εκτός πετρελαιο¬ 
ειδών) , τα οποία μεταφέρονται συσκευασμένα επί πλοί¬ 
ου, και αναφέρονται στον Διεθνή Κώδικα ΙΜϋΟ-ΙΜΟ- 
ΟΟϋΕ θεωρούνται ότι είναι επικίνδυνα εμπορεύματα. 

2. Οι μέθοδοι συσκευασίας και αποθήκευσης των επι¬ 
κινδύνων φορτίων περιγράφονται στον Κώδικα ΙΜΩΟ - 
ΙΜΟ-ΟΟΩΕ. 

3. Ο υπεύθυνος του πλοίου ή στην περίπτωση μη επαν¬ 


δρωμένης φορτηγίδας, ο υπεύθυνος για την φορτηγίδα 
αυτή, θα διασφαλίσει την προσεκτική φορτο-εκφόρτωση 
των επικινδύνων φορτίων, καθώς και την ασφαλή μετα¬ 
φορά τους επί του πλοίου. 

4. Όλα τα άτομα που συμμετέχουν ή βρίσκονται στην 
περιοχή, όπου γίνεται φόρτωση - εκφόρτωση ή στοιβασία 
εμπορευμάτων, θα πρέπει να λαμβάνουν όλες τις απα¬ 
ραίτητες προφυλάξεις, όπως αναφέρονται στον Κώδικα 
ΙΜΩΟ-ΙΜΟ-ΟΟΩΕ. 

5. Κατά την διάρκεια της φορτο-εκφόρτωσης των επι¬ 
κινδύνων φορτίων στο πλοίο, θα πρέπει να είναι παρών 
αξιωματικός, καθώς επίσης και καθ’ όλη την περίοδο κα¬ 
τά την οποία οι αποθηκευτικοί χώροι του πλοίου είναι 
ανοικτοί. Στην περίπτωση φορτηγίδας, παρών θα είναι και 
ο υπεύθυνος για την φορτηγίδα αυτή. 

6. Βάσει του αρ. 14 του ΠΔ 405/1996 (ΦΕΚ 272/Α/ 
16.12.1996) την αρμοδιότητα έγκρισης της παραμονής 
των επικινδύνων φορτίων στο λιμένα έχει ο ΟΛΠ. 

Βάσει του αρ. 17 του ΠΔ 405/1996 (ΦΕΚ 272/Α/ 
16.12.1996) ο ΟΛΠ έχει υποχρέωση να διαθέτει επαρκή 
σε αριθμό και αντοχή μέσα για φορτοεκφόρτωση και στοι- 
βασία επικινδύνων φορτίων, να μεριμνά για την κατάλλη¬ 
λη σήμανση σε χερσαίους χώρους και τον κατάλληλο φω¬ 
τισμό. 

ΑΡΘΡΟ 21 

Συσκευασία, αποθήκευση, μεταφορά 

Κάθε άτομο υπεύθυνο για την συσκευασία επικινδύνων 
εμπορευμάτων, τα οποία θα μεταφερθούν επίτου πλοίου, 
θα πρέπει να εξασφαλίσει τα παρακάτω: 

2 ^ Οποιοδήποτε μέρος της συσκευασίας σε επαφή με 
τα επικίνδυνα προϊόντα, θα είναι κατασκευασμένο από 
υλικό χημικά σταθερό και δεν θα αντιδρά επικίνδυνα με το 
φορτίο. 

2 ^ Η συσκευασία θα έχει γίνει βάσει του Κώδικα ΙΜΩΟ - 
ΙΜΟ - ΟΟΩΕ ώστε δεν θα υπάρχει διαρροή από τις επικίν¬ 
δυνες ουσίες κατά τις συνήθεις συνθήκες μεταφοράς, ή 
ως αποτέλεσμα μεταβολών στη θερμοκρασία, την υγρα¬ 
σία, ή την πίεση του αέρα. Εξαιρούνται οι περιπτώσεις 
διαφυγής μέσω εξαεριστικών. 

ΑΡΘΡΟ 22 
Επιθεώρηση 

Σε περίπτωση που ζητηθεί από άτομο με έννομο συμ¬ 
φέρον να πραγματοποιηθεί έλεγχος από Επιθεωρητή κα¬ 
τά τη φόρτωση ή εκφόρτωση ή στοιβασία επικίνδυνων 
εμπορευμάτων, ο Επιθεωρητής δύναται να ελέγξει την 
ορθή και ασφαλή φόρτωση ή εκφόρτωση των εμπορευ¬ 
μάτων επίτου πλοίου. 

ΑΡΘΡΟ 23 

Έγγραφα συνοδεύοντα επικίνδυνα υλικά 

Τα συνοδεύονται έγγραφα επικινδύνων υλικών είναι τα 

αναφερόμενα στο Γενικό Κανονισμό Λιμένα αρ. 18 και στο 
ΠΔ 405/1996 (ΦΕΚ 272/Α/16.12.1996). 

ΑΡΘΡΟ 24 

Στοιχεία μεταφοράς επικίνδυνου φορτίου 

Κάθε άτομο υπεύθυνο πλοίου, θα έχει στην κατοχή του: 

α) Αντίγραφο του κώδικα του Ι.Μ.Ο. 

β) Στοιχεία για την ασφαλή μεταφορά των επικινδύνων 
υλικών που θα περιλαμβάνουν. 

βΐ) Σχέδιο με ενδείξεις των χώρων αποθήκευσης των 
φορτίων επίτου πλοίου. 

β2) Φύλλο Δεδομένων Ασφαλείας με την τεχνική ονο¬ 
μασία κάθε υλικού 

β3) Περιγραφή ενεργειών σε περίπτωση πυρκαγιάς επί 
του πλοίου, μαζί με πρόχειρο κατάλογο εξοπλισμού πυ¬ 
ρόσβεσης επίτου πλοίου. 

β4) Περιγραφή μέτρων αντιμετώπισης που θαληφθούν 
για την αποφυγή τραυματισμών. 

ΚΕΦΑΛΑΙΟ Ε 

ΔΙΑΧΕΙΡΙΣΗ ΣΤΕΡΕΩΝ ΑΠΟΒΛΗΤΩΝ ΚΑΙ ΛΥΜΑΤΩΝ 
ΠΛΟΙΩΝ 

ΑΡΘΡΟ 25 
Σκοπός 

Η πρόληψη της ρύπανσης της θάλασσας από τα λύμα¬ 
τα των πλοίων καθώς και η εφαρμογή διατάξεων του ΠΔ 
55/98 περί «Προστασίας του θαλασσίου περιβάλλοντος» 
και του ΠΔ 400/1996 περί «Κανονισμού για την πρόληψη 
της ρύπανσης της θάλασσας από τα λύματα των πλοίων», 
ώστε με τη λήψη των αναγκαίων μέτρων για τη διαχείριση 
των στερεών αποβλήτων και λυμάτων να εξασφαλίζεται 
ένα υψηλό επίπεδο προστασίας του θαλασσίου περιβάλ¬ 
λοντος και της Δημόσιας Υγείας. 

ΑΡΘΡΟ 26 

Εφαρμογή 

Το παρόν άρθρο εφαρμόζεται στα πλοία που περιγρά- 
φονται στα Άρθρα 2 και 3 του Π.Δ. 400/6.12.1996 (ΦΕΚ 
268/6.12.1996). 

ΑΡΘΡΟ 27 

Εξαιρέσεις 

Από τα προαναφερόμενα άρθρα εξαιρούνται τα εδάφια 
που αναγράφονται στο Άρθρο 3 της Υ.Α. 69728/824 (ΦΕΚ 
358/Β/17.5.1996) και συγκεκριμένα: 

α) Τα αέρια απόβλητα που εκπέμπονται στην ατμόσφαι¬ 
ρα 

β) Εφόσον καλύπτονται από άλλες νομοθετικές ρυθμί¬ 
σεις: 


βΐ) τα ραδιενεργά απόβλητα 

β2) τα απόβλητα που προκύπτουν από εργασίες ανί¬ 
χνευσης, εξαγωγής, επεξεργασίας και εναποθήκευσης 
των μεταλλευτικών πόρων, καθώς και από την εκμετάλ¬ 
λευση των λατομείων 

β3) τα πτώματα ζώων και ακόλουθα γεωργικά απόβλη¬ 
τα, περιττώματα και άλλες φυσικές και μη επικίνδυνες ου¬ 
σίες που έχουν χρησιμοποιηθεί στα πλαίσια της γεωργι¬ 
κής εκμετάλλευσης. 

β4) τα λύματα, με εξαίρεση τα απόβλητα σε υγρή κατά¬ 
σταση 

β5) τα απόβλητα εκείνα από τον Ευρωπαϊκό Κατάλογο 
Αποβλήτων του Παραρτήματος ΙΒ του Άρθρου 21 τα 
οποία περιλαμβάνονται στον κατάλογο των επικινδύνων 
αποβλήτων που έχει υιοθετηθεί με την Απόφαση 
94/904/ΕΚ του Συμβουλίου των Ευρωπαϊκών Κοινοτήτων 
(1-356/14/31.12.1994). 

ΑΡΘΡΟ 28 
Απαιτήσεις 

Για την πρόληψη της ρύπανσης από τα λύματα των πλοί¬ 
ων και άλλα σχετικά στερεά απόβλητα, προβλέπονται τα 
εξής όλα όσα προδιαγράφονται από το Π.Δ. 400/ 
6.12.1996 (ΦΕΚ 268/6.12.1996),την Υ.Α. 69728/824 (ΦΕΚ 
358/Β/17.5.1996) και στο εγκεκριμένο Σχέδιο παραλαβής 
και διαχείρισης αποβλήτων και καταλοίπων πλοίων στις 
λιμενικές εγκαταστάσεις του Ο.Λ.Π 

2 ^ Την ύπαρξη δεξαμενής στα πλοία που να συγκεντρώ¬ 
νει τα λύματα 

>- Την ύπαρξη συστήματος επεξεργασίας, πολτοποίη¬ 
σης και απολύμανσης των λυμάτων 

>- Την εκτέλεση επιθεωρήσεων στα πλοία 

>- Την έκδοση «Πιστοποιητικού Πρόληψης της Ρύπαν¬ 
σης από Λύματα (Π.Π.Ρ.Λ.)» 

>- Την διάθεση λυμάτων σε ευκολίες υποδοχής. Όσον 
αφορά τη συλλογή των αποβλήτων από πλοία και πλωτές 
εγκαταστάσεις ισχύουν τα εξής, όπως αναγράφονται στο 
Άρθρο 6 της Υ.Α. 69728/824 (ΦΕΚ 358/Β/17.5.1996). 

2 ^ Για τη διαχείριση των αποβλήτων που προέρχονται 
από πλοία και πλωτές εγκαταστάσεις ισχύουν οι διατά¬ 
ξεις της κείμενης νομοθεσίας. 

ΑΡΘΡΟ 29 
Κυρώσεις 

Αναγράφονται στο Άρθρο 12 του Π.Δ. 400/6.12.1996 
(ΦΕΚ 268/6.12.1996) και ορίζονται ως εξής: 

Σε οποιονδήποτε γίνεται αίτιος παράβασης των δια¬ 
τάξεων του ΠΔ 55/98 (ΦΕΚ 58/Α/20.3.1998) και ΠΔ 
400/1996(ΦΕΚ 268/6.12.1996). 

>- Οι κυρώσεις που προβλέπονται στην ανωτέρω παρά¬ 
γραφο επιβάλλονται ανεξάρτητα από τις κυρώσεις που 
προβλέπονται σε άλλες διατάξεις της κείμενης νομοθε¬ 
σίας. 

»- Στους παραβάτες του κανονισμού που αναγράφεται 
στο Π.Δ. 400/6.12.1996 (ΦΕΚ268/6.12.1996), ανεξάρτητα 
από κάθε άλλη ποινική ή πειθαρχική ευθύνη επιβάλλονται 
οι κυρώσεις του Άρθρου 9 του Ν. 1269/1982 «Για την κύ¬ 
ρωση της Διεθνούς Σύμβασης - περί προλήψεως της ρύ¬ 
πανσης της θάλασσας από πλοία - του 1973 και του πρω¬ 
τοκόλλου του 1978, που αναφέρεται σ’αυτή την Σύμβα¬ 
ση» (Α 89). 

ΚΕΦΑΛΑΙΟ ΣΤ 
ΕΠΙΚΙΝΔΥΝΑ ΑΠΟΒΛΗΤΑ 
ΑΡΘΡΟ 30 
Σκοπός 

Μέτρα και όροι για τη διαχείριση επικινδύνων αποβλή¬ 
των στο Λιμένα Πειραιώς. 

ΑΡΘΡΟ 31 
Εφαρμογή 

Εφαρμογή στη διαχείριση επικινδύνων αποβλήτων που 
προέρχονται από πλοία και πλωτές εγκαταστάσεις ή πιο 
συγκεκριμένα όταν: 

α) Οι εργασίες διάθεσης των επικινδύνων αποβλήτων 
πραγματοποιούνται σε παράκτια περιοχή (πλησίον του 
Λιμένα Πειραιώς), με αποτέλεσμα να καταλήγουν αυτά 
απ’ ευθείας στη θάλασσα, ή 
β) Όταν πρόκειται για χερσαίες ευκολίες υποδοχής και 
επεξεργασίας επικινδύνων αποβλήτων που προέρχονται 
από πλοία και πλωτές εγκαταστάσεις στο Λιμένα Πειραι¬ 
ώς ή σε παράκτιες εγκαταστάσεις του. 

ΑΡΘΡΟ 32 
Εξαιρέσεις 

Τα προαναφερόμενα άρθρα δεν έχουν εφαρμογή: 
α) Στα αέρια επικίνδυνα απόβλητα 
β) Στα ραδιενεργά απόβλητα, των οποίων η ραδιενέρ¬ 
γεια είναι μεγαλύτερη των 600 0θοΙ<θγθΙΙ σε καίσιο 134 και 
σε καίσιο 137, ως σύνολο, για τα οποία εφαρμόζονται ει¬ 
δικές διατάξεις της εθνικής ή κοινοτικής νομοθεσίας. 

γ) Στα επικίνδυνα απόβλητα που περιλαμβάνονται στο 
Παράρτημα I του άρθρου 20 της ΥΑ19396/1546 (ΦΕΚ 
604/18.07.1997), για τα οποία έχουν υιοθετηθεί και ισχύ¬ 
ουν ειδικές νομοθετικές διατάξεις. 

δ) Στα απόβλητα που προκύπτουν από εργασίες έρευ¬ 
νας, εντοπισμού και αξιολόγησης, εκμετάλλευσης, λειο- 
τρίβησης, προεμπλουτισμού - εμπλουτισμού και μεταλ¬ 
λουργικής κατεργασίας ορυκτών πρώτων υλών, εφόσον 
τα αποπλύματα που προκύπτουν δεν παρουσιάζουν ένα 
τουλάχιστον χαρακτηριστικό του παραρτήματος II του 
Άρθρου 20 της ΥΑ19396/1546 (ΦΕΚ 604/18.7.1997). 


ε) Στα στερεά απόβλητα, όπως ορίζονται στο Άρθρο 
2(α) της υπ’ αρ. 69728/824/1996 Κοινής Υπουργικής Από¬ 
φασης. 

ΑΡΘΡΟ 33 

Απαιτήσεις 

Κάθε εργασία διαχείρισης επικινδύνων αποβλήτων που 
προέρχονται από πλοία και πλωτές εγκαταστάσεις σε 
πλωτές ευκολίες υποδοχής γίνεται σύμφωνα με τις δια¬ 
τάξεις της κείμενης νομοθεσίας, με την προϋπόθεση ότι 
τηρούνται οι σχετικές τεχνικές προδιαγραφές που κα¬ 
ταρτίζονται σύμφωνα με το Άρθρο 6 της ΥΑ19396/1546 
(ΦΕΚ 604/18.7.1997). 

ΑΡΘΡΟ 34 

Κυρώσεις 

Σε οποιονδήποτε γίνεται αίτιος παράβασης των διατά¬ 
ξεων της απόφασης που αναγράφεται στην 
ΥΑ19396/1546 (ΦΕΚ 604/18.7.1997), με πράξη ή παράλει¬ 
ψη επιβάλλονται οι διοικητικές κυρώσεις που προβλέπο- 
νται στο Άρθρο ΙδτηςπροαναφερόμενηςΥ.Α., καθώς και 
ποινικές και αστικές κυρώσεις που προβλέπονται στα Άρ¬ 
θρα 28 και 29 του Ν. 1650/1986. 

Προκειμένου για τις εγκαταστάσεις, κατά την έννοια 
του Άρθρου 1 περιπτ. Στ, του Νόμου 743/77 που ρυπαί- 
νουντη θάλασσα, η επιβολή προστίμου που υπερβαίνειτα 
ανώτατα όρια του Άρθρου 13, Παραγρ.1, κατηγορία Β, 
περιπτ. ιτηςΥΑΙ 9396/1546 (ΦΕΚ604/18.7.1997) και μέχρι 
30.000 ευρώ γίνεται από τον οικείο Νομάρχη. 

Σε περίπτωση επιβολής προστίμου μεγαλύτερου από 
30.000 ευρώ εφαρμόζεταιη διαδικασία της Παραγρ.2του 
Άρθρου 18 της ΥΑ19396/1546 (ΦΕΚ 604/18.7.1997). 

Οι κυρώσεις που προαναφέρθηκαν επιβάλλονται ανε¬ 
ξάρτητα από τις κυρώσεις που προβλέπονται σε άλλες 
διατάξεις της κείμενης νομοθεσίας. 

ΚΕΦΑΛΑΙΟ Ζ 

ΕΛΕΓΧΟΣ ΠΑΡΑΓΟΜΕΝΟΥ ΘΟΡΥΒΟΥ 
ΑΠΟ ΤΙΣ ΛΙΜΕΝΙΚΕΣ ΔΡΑΣΤΗΡΙΟΤΗΤΕΣ 

ΑΡΘΡΟ 35 
Σκοπός 

Σκοπός είναι η θέσπιση και εφαρμογή κανόνων για τον 
έλεγχο και την ελαχιστοποίηση του παραγόμενου θορύ¬ 
βου κατά τη διάρκεια των λιμενικών δραστηριοτήτων. 

ΑΡΘΡΟ 36 

Εφαρμογή 

Εφαρμόζεται σε όλους τους χώρους δικαιοδοσίας και 
όλο τον εξοπλισμό του Ο.Λ.Π. Α.Ε. Επιπλέον, οι διατάξεις 
του διέπουν και τις εργασίες των υπεργολάβων και χρη- 

ατών που δραστηριοποιούνται στους προαναφερόμε- 
νους χώρους. 

ΑΡΘΡΟ 37 
Εξαιρέσεις 

Από τις διατάξειςτου παρόντος Κεφαλαίου εξαιρούνται 
οι ακόλουθες περιπτώσεις: 

2 ^ έκτακτης ανάγκης 

2 ^ λιμενικές δραστηριότητες που αφορούντο Πολεμικό 
Ναυτικό. 

ΑΡΘΡΟ 38 
Περιορισμοί 

1. Οι εκπομπές θορύβου δεν πρέπει να ξεπερνούν τις 
αναφερόμενες στο ΠΔ. 1180/1981. Οι λιμενικές δραστη¬ 
ριότητες εντάσσονται στην κατηγορία περιοχών που επι¬ 
κροτείτο βιομηχανικό στοιχείο. Τα επίπεδα θορύβου πρέ¬ 
πει να είναι μέγιστο στα 65 ϋό(Α). 

2. Οι εργαζόμενοι πρέπει να χρησιμοποιούν τον απα¬ 
ραίτητο προστατευτικό εξοπλισμό, βάσει της σχετικής 
ελληνικής και κοινοτικής νομοθεσίας για την προστασία 
από το θόρυβο. 

ΑΡΘΡΟ 39 
Απαιτήσεις 

1. Ο Ο.Λ.Π. είναι υπεύθυνος για τη ορθή λειτουργία και 
συντήρηση του εξοπλισμού που είναι ιδιοκτησίας του. 

2. Ο Ο.Λ.Π. είναι υπεύθυνος για τον έλεγχο και την επι¬ 
βολή κυρώσεων στους υπεργολάβους που δραστηριο¬ 
ποιούνται στους χώρους δικαιοδοσίας του. 

3.0 Ο.Λ.Π. οφείλει να γνωστοποιεί τις διατάξειςτου πα¬ 
ρόντος Κεφαλαίου στους υπεργολάβους και στους χρή¬ 
στες των χώρων δικαιοδοσίας του. 

ΑΡΘΡΟ 40 
Κυρώσεις 

1. Σε περίπτωση υπέρβασης των ορίων εκπομπών θο¬ 
ρύβου από τη λειτουργία του εξοπλισμού ιδιοκτησίας 
ΟΛΠ, πραγματοποιείται σύσταση στον επιβλέποντα λει¬ 
τουργίας και στον υπεύθυνο για τη συντήρηση του συ¬ 
γκεκριμένου εξοπλισμού. 

2. Σε περίπτωση εργασίας χωρίς τον προστατευτικό 
εξοπλισμό εγκαλείται ο επιβλέπωντης συγκεκριμένης ερ¬ 
γασίας. 

3. Σε περίπτωση παράβασης των διατάξεων του παρό¬ 
ντος Κεφαλαίου Κανονισμού από υπεργολάβο που δρα¬ 
στηριοποιείται στους χώρους δικαιοδοσίας του ΟΛΠ, επι¬ 
βάλλεται σύσταση στον υπεργολάβο για συμμόρφωση. 
Εάν εξακολουθεί, την παράβαση του παρόντος Περιβαλ¬ 
λοντικού Κανονισμού, του επιβάλλονται ποινικές ρήτρες. 
Και στις δύο περιπτώσεις η μη συμμόρφωση του υπεργο- 
λάβου καταγράφεται στον Κατάλογο Υπεργολάβων. 


ΚΕΦΑΛΑΙΟ Η 

ΕΛΕΓΧΟΣ ΚΑΙ ΔΙΑΧΕΙΡΙΣΗ ΝΕΡΩΝ ΕΡΜΑΤΟΣ ΠΑΡΑΓΟ- 
ΜΕΝΩΝ ΑΠΟ ΠΛΟΙΑ 

ΑΡΘΡΟ 41 
Σκοπός 

Σκοπός είναι: 

>- ο περιορισμός της απόρριψης στη θάλασσα και ιδίως 
η παράνομη απόρριψη νερών έρματος που παράγονται 
στα πλοία που χρησιμοποιούν το Λιμένα Πειραιώς 

>- η βελτίωση της διάθεσης και της χρήσης των λιμενι¬ 
κών εγκαταστάσεων παραλαβής, ώστε να ενισχυθεί η 
προστασία του θαλασσίου περιβάλλοντος. 

ΑΡΘΡΟ 42 

Εφαρμογή 

Εφαρμόζεται 

1. στις λιμενικές εγκαταστάσεις υποδοχής του ΟΛΠ. 

2. σε όλα τα πλοία και τα πληρώματά τους τα οποία: 

α) καταπλέουν στο Λιμένα Πειραιώς ή σε τερματικό 
σταθμό αυτού. 

β) είναι αγκυροβολημένα στα ανοικτά του Λιμένα Πει¬ 
ραιώς ή ανοικτά τερματικού σταθμού αυτού. 

ΑΡΘΡΟ 43 

Εξαιρέσεις 

Δεν εφαρμόζεται στις κάτωθι περιπτώσεις: 

α)Σε πλοία που δεν μεταφέρουν έρμα. 

β) Σε αναγκαστικές απόρριψης του έρματος με σκοπό 
την ασφάλεια του πλοίου και των επιβαινόντων ή για διά¬ 
σωση στη θάλασσα. 

γ) Απορρίψεις σε περίπτωση ζημιών του πλοίου ή του 
εξοπλισμού τους, με την προϋπόθεση ότι έχουν ληφθεί 
όλες οι προφυλάξεις προ και μετά της εμφάνισης της ζη¬ 
μιάς προς τον σκοπό της αποφυγής ή της ελαχιστοποίη- 
σης της απόρριψης. 

δ) Σε πολεμικά πλοία. 

ΑΡΘΡΟ 44 

Περιορισμοί 

Για την απόρριψη και διαχείριση νερών έρματος ισχύ¬ 
ουν οι διατάξεις της ΜΑΒΡΟΙ 73/78 και των τροποποιή¬ 
σεων της και του προσχεδίου της «Διεθνούς Σύμβασης 
για τον Έλεγχο και τη Διαχείριση των νερών έρματος και 
των κατακαθισμάτων πλοίων» που ετοιμάστηκε από το 
Διεθνή Ναυτιλιακό Οργανισμό (Ι.Μ.Ο.) και θα έρθει προς 
ψήφιση και υιοθέτηση το Φεβρουάριο του 2004. 

ΑΡΘΡΟ 45 
Απαιτήσεις 

1. Οι λιμενικές εγκαταστάσεις υποδοχής πιστοποιού¬ 
νται για την ολοκληρωμένη περιβαλλοντικά λειτουργία 
τους, βάσει των αναφερόμενων στο Παράρτημα II της Αρ. 
Απ. 3418/07/2002 (ΦΕΚ712/Β/11.6.2002) καιτουσχετικού 
Ευρωπαϊκού Κανονισμού 2000/59/ΕΚ περί «μέτρων και 
όρων για τις λιμενικές εγκαταστάσεις παραλαβής απο¬ 
βλήτων που παράγονται στα πλοία». 

2. Οι εγκαταστάσεις υποδοχής δεν πρέπει να προξε¬ 
νούν αδικαιολόγητη καθυστέρηση στα πλοία. 

3. Η λειτουργία των εγκαταστάσεων υποδοχής πρέπει 
να εξασφαλίζει τις ελάχιστες ή καθόλου επιπτώσεις στο 
περιβάλλον, στην υγεία και την ασφάλεια. 

4. Σε τακτά χρονικά διαστήματα θα πραγματοποιούνται 
μετρήσεις, παρατηρήσεις, δειγματοληπτικοί έλεγχοι, 
αξιολόγηση και ανάλυση της αποτελεσματικότητας και 
των επιπτώσεων της τεχνολογίας παραλαβής έρματος 
και των επιπτώσεων από το ίδιο το έρμα στο θαλάσσιο πε¬ 
ριβάλλον. Το χρονικό διάστημα θα καθορισθεί από επι¬ 
στημονική επιτροπή. Ο ορισμός του συνεργείου για τις 
μετρήσεις και τις δειγματοληψίες θα καθορισθεί από τον 
ΟΛΠ. 

5. Δείγματα έρματος λαμβάνονται από κάθε πλοίο και 
τηρείται σχετικό αρχείο από τον ΟΛΠ. 

6. Ο Ο.Λ.Π. αναφέρει στη Διεύθυνση Προστασίας θα¬ 
λασσίου Περιβάλλοντος του Υπουργείου Εμπορικής 
Ναυτιλίας, σε Ευρωπαϊκούς Οργανισμούς Διαχείρισης 
Λιμένων (πχ. ΕΟΟΡΟΒΤ3) και στο Διεθνή Ναυτιλιακό Ορ¬ 
γανισμό (ΙΜΟ) τα ακόλουθα: τις απαιτήσεις και τη μεθο¬ 
δολογία για τη διαχείριση του έρματος, τις απαραίτητες 
παρεχόμενες πληροφορίες από τα πλοία και τα στατιστι¬ 
κά στοιχεία των ελέγχων και δειγματοληψιών. 

7. Τα πλοία πρέπει να εφαρμόζουν σύστημα διαχείρισης 
νερών έρματος, όπως αναλύεται στο προσχέδιο της «Διε¬ 
θνούς Σύμβασης για τον Έλεγχο και τη Διαχείριση των 
νερών έρματος και των κατακαθισμάτων πλοίων» που 
ετοιμάστηκε από το Διεθνή Ναυτιλιακό Οργανισμό 
(Ι.Μ.Ο.) και θα έρθει προς ψήφιση και υιοθέτηση το Φε¬ 
βρουάριο του 2004. 

8. Ο Ο.Λ.Π. έχει τη δυνατότητα να διενεργεί επιθεωρή¬ 
σεις. 

α) οι επιθεωρήσεις περιγράφονται στην Αρ. Απ. 
3418/07/2002 (ΦΕΚ 712/Β/11.6.2002) και στο σχετικό Ευ¬ 
ρωπαϊκό Κανονισμό 2000/59/ΕΚ περί «μέτρων και όρων 
για τις λιμενικές εγκαταστάσεις παραλαβής αποβλήτων 
που παράγονται στα πλοία». 

β) οι πληροφορίες που πρέπει να καταγράφονται από 
τον πλοίαρχο στο πιστοποιητικό νερών έρματος περιγρά- 
φονται στη σύμβαση ΜΑΒΡΟΕ 73/1978 και τις τροποποι¬ 
ήσεις αυτής (ΦΕΚ 1269/Α/21.7.1982 και ΦΕΚ 286/Α/ 
25.8.2000). 

γ) σε περίπτωση που το πλοίο δεν διαθέτει πιστοποιητι¬ 
κό για νερά έρματος ή ο πλοίαρχος δεν είναι εξοικειωμέ¬ 
νος με τις διαδικασίες, ελέγχεται η κατάσταση του πλοίου 


και του εξοπλισμού του, ώστε να μην ενέχει κινδύνους 
απελευθέρωσης του νερού έρματος στο θαλάσσιο περι¬ 
βάλλον. 

ΑΡΘΡΟ 46 

Κυρώσεις 

1. Σε περίπτωση παράβασης ειδοποιείται ο πλοίαρχος 
προς συμμόρφωση και επιβάλλονται οι σχετικές κυρώ¬ 
σεις, όπως αναφέρονται στις διατάξεις Αρ. Απ. 
3418/07/2002 (ΦΕΚ712/Β/11.6.2002). 

2.0 ΟΛΠ ειδοποιεί τον επόμενο Λιμένα προορισμού του 
πλοίου που έχει παραβεί τις διατάξεις του παρόντος Κε¬ 
φαλαίου, για το συμβάν αυτό. 

ΚΕΦΑΛΑΙΟ Ο 

ΕΛΕΓΧΟΣ ΠΑΡΑΓΟΜΕΝΟΥ ΚΟΝΙΟΡΤΟΥ ΑΠΟ 
ΤΗΝ ΦΟΡΤΟΕΚΦΟΡΤΩΣΗ ΧΥΔΗΝ ΦΟΡΤΙΟΥ 

ΑΡΘΡΟ 47 
Σκοπός 

Σκοπός είναι: 

2 ^ Ο περιορισμός του παραγόμενου κονιορτού από την 
φορτοεκφόρτωση χύδην φορτίου στην περιοχή του Λιμέ¬ 
να Πειραιά και ειδικότερα στην περιοχή της Καρβουνό- 
σκαλας. 

ΑΡΘΡΟ 48 

Εφαρμογή 

Εφαρμόζεται στον Λιμένα και αφορά τους υπεύθυνους 
λειτουργίας και συντήρησης του εξοπλισμού φορτοεκ¬ 
φόρτωσης. 

ΑΡΘΡΟ 49 

Εξαιρέσεις 

Δεν εφαρμόζεται σε περιπτώσεις έκτακτης ανάγκης. 

ΑΡΘΡΟ 50 

Περιορισμοί 

1. Με βάση τηνταξινόμηση του χύδην φορτίου ανάλογα 
με τη δυνατότητα συμπαρασυρμού και κονιορτοποίησης 
και για την αποφυγή δημιουργίας κονιορτού στην περί¬ 
πτωση φορτοεκφόρτωσης σε ανοικτό πεδίο με ρίψη από 
ψηλά και χωρίς προστατευτικά διασκορπισμού, προτείνε- 
ται διακοπή της διαδικασίας φορτοεκφόρτωσης όταν: 

»- επιδρούν άνεμοι έντασης 4 Βθαυί, για κλάσεις φορτί¬ 
ου 31 και 32 

»- επιδρούν άνεμοι έντασης 6 Βθαυί, για κλάση φορτίου 
33 

2 ^ επιδρούν άνεμοι έντασης 8 Βθαυί, για κλάσεις φορτί¬ 
ου 34 και 35 

Όπου: 

31: εύκολα συμπαρασυρόμενο, όχι υδατοδιαλυτό 
32: εύκολα συμπαρασυρόμενο, υδατοδιαλυτό 
33: μετρίως συμπαρασυρόμενο, όχι υδατοδιαλυτό 
34: μετρίως συμπαρασυρόμενο, υδατοδιαλυτό 
35: καθόλου ή ελάχιστα συμπαρασυρόμενο 

2. Εναλλακτικά προτείνεται η εφαρμογή της ακόλουθης 
διαδικασίας για την παύση της διαδικασίας φορτοεκφόρ¬ 
τωσης. 


Συνέχιση μετεώρισης 

ΟΧΙ 

εκωόοτωση 

Παραγωγή κονιορτού; 

-Τ’ 

Λ 

ΝΑΙ 

Τ 


Χαμηλότερο ύψος 

ΟΧΙ 


Παραγωγή κονιορτού; 

-► 

εκφόρτωση 

' 

ΝΑΙ 

τ 



Αργό άνοιγμα δαγκάνας 

ΟΧΙ 

Παραγωγή κονιορτού; 

-► 

εκφόρτωση 

1 

ΝΑΙ 

' 



ΠΑΥΣΗ 



ΑΡΘΡΟ 51 


Απαιτήσεις 

1. Ο Ο.Λ.Π. είναι υπεύθυνος για τον έλεγχο και τη συ¬ 
ντήρηση του εξοπλισμού φορτοεκφόρτωσης. 

2. Ο υπεύθυνος της φορτοεκφόρτωσης φροντίζει για 
τον ψεκασμό με νερό όπου απαιτείται για την αποφυγή 
δημιουργίας κονιορτού. 

3.0 υπεύθυνος της φορτοεκφόρτωσης φροντίζει γιατη 
χρήση προστατευτικών μέσων κατά τη διάρκεια εκφόρ- 
τωσης με δυνατό άνεμο. 

ΑΡΘΡΟ 52 

Κυρώσεις 

1. Σε περίπτωση παράβασης γίνεται σύσταση στον 
Υπεύθυνο εξοπλισμού φορτοεκφόρτωσης και σε περί¬ 
πτωση μη συμμόρφωσης, επιβάλλεται πρόστιμο. 

ΚΕΦΑΛΑΙΟ I 

ΑΕΡΙΕΣ ΕΚΠΟΜΠΕΣ ΠΛΟΙΩΝ 
ΚΑΙ ΤΩΝ ΕΓΚΑΤΑΣΤΑΣΕΩΝ ΤΟΥ Ο.Λ.Π. Α.Ε. 

ΑΡΘΡΟ 53 
Σκοπός 

Σκοπός είναι: 

»- ο περιορισμός των αερίων εκπομπών από τα πλοία 


που χρησιμοποιούν το Λιμένα Πειραιώς και τις εγκατα- 
στάσειςτου Ο.Λ.Π 

>- η βελτίωση του ατμοσφαιρικού περιβάλλοντος της 
περιοχής του Λιμένα Πειραιώς. 

ΑΡΘΡΟ 54 

Εφαρμογή 

1. Οι διατάξεις του παρόντος Κεφαλαίου εφαρμόζονται 
στις λιμενικές εγκαταστάσεις υποδοχής του ΟΛΠ. 

2. Οι διατάξεις του παρόντος Κεφαλαίου εφαρμόζονται 
σε όλα τα πλοία και τα πληρώματά τους τα οποία: 

α) καταπλέουν στο Λιμένα Πειραιώς ή σε τερματικό 
σταθμό αυτού. 

β) είναι αγκυροβολημένα στα ανοικτά του Λιμένα Πει¬ 
ραιώς ή ανοικτά τερματικού σταθμού αυτού. 

ΑΡΘΡΟ 55 

Εξαιρέσεις 

Οι διατάξεις του παρόντος Κεφαλαίου δεν εφαρμόζο¬ 
νται στις κάτωθι περιπτώσεις: 

α) σε κινητήρες ντίζελ μηχανών διάσωσης. 

β) σε κινητήρες εκτάκτου ανάγκης. 

γ) σε αναγκαστικές εκλύσεις αερίων ρύπων με σκοπό 
την ασφάλεια του πλοίου και των επιβαινόντων ή για διά¬ 
σωση στη θάλασσα. 

δ) Εκλύσεις αερίων ρύπων σε περίπτωση ζημιών του 
πλοίου ή του εξοπλισμού τους, με την προϋπόθεση ότι 
έχουν ληφθεί όλες οι προφυλάξεις προ και μετά της εμ¬ 
φάνισης της ζημιάς προς τον σκοπό της αποφυγής ή της 
ελαχιστοποίησης της απόρριψης. 

ε) Νέες εγκαταστάσεις μπορούν να έχουν ΗΘΡΘε μέχρι 
το 2020 

στ) Σε πολεμικά πλοία. 

ΑΡΘΡΟ 56 

Περιορισμοί 

1. Για τις εκπομπές οξειδίων του αζώτου (ΝΟΧ) από 
τους κινητήρες ντίζελ των πλοίων ισχύουντα σχετικά όρια 
του Παραρτήματος VI της ΜΑΡΡΟΕ 73/78. 

2. Απαγορεύεται η χρήση ουσιώνπου καταστρέφουν το 
όζον από τα πλοία. 

3. Απαγορεύεται η χρήση ουσιώνπου καταστρέφουντο 
όζον από τον εξοπλισμό του ΟΛΠ. 

4. Απαγορεύεται η καύση και η αποτέφρωση στα πλοία 
και στις εγκαταστάσεις του ΟΛΠ υλικών συσκευασίας και 
πολυχλωριωμένων διφαινυλίων (ΡΘΒε), ώστε να αποφευ¬ 
χθεί η έκλυση επικίνδυνων αερίων ουσιών. 

ΑΡΘΡΟ 57 

Απαιτήσεις 

1. Η περιεκτικότητα σε θείο του ντίζελ πλοίων που εφο¬ 
διάζονται στο Λιμένα Πειραιώς πρέπει να είναι χαμηλότε- 

ρη του 0,20% και από το 2008 κάτω από 0,10%, ακόμα και 
αν ισχύει η παρέκκλιση για το σύνολο της χώρας, βάσει 
της Οδηγίας 99/32/ΕΟ, ώστε να υπάρξει βελτίωση του 
ατμοσφαιρικού περιβάλλοντος της περιοχής του Λιμένα 
Πειραιώς. 

2. Ο ΟΛΠ έχει τη δυνατότητα ελέγχου των αερίων εκπο¬ 
μπών από τις εγκαταστάσεις του. 

3. Σε τακτά χρονικά διαστήματα θα πραγματοποιού¬ 
νται μετρήσεις, παρατηρήσεις, δειγματοληπτικοί έλεγ¬ 
χοι, αξιολόγηση και ανάλυση των επιδόσεων των εγκα¬ 
ταστάσεων του ΟΛΠ και των μέτρων αντιμετώπισης αέ¬ 
ριας ρύπανσης από τα πλοία. Το χρονικό διάστημα θα 
καθορισθείαπό επιστημονική επιτροπή. Ο ορισμός του 
συνεργείου για τις μετρήσεις και τις δειγματοληψίες 
θα καθορισθεί από τον ΟΛΠ. Οι εκθέσεις θα αποστέλ- 
λονται στη Διεύθυνση Προστασίας Θαλασσίου Περι¬ 
βάλλοντος του ΥΕΝ και στο Τμήμα ΕΑΡΘ του ΥΠΕΧΩ- 
ΔΕ. 

4.0 ΟΛΠ έχειτη δυνατότητα να διενεργεί επιθεωρήσεις 
για την κατάσταση λειτουργίας των μηχανών ντίζελ των 
πλοίων. 

5. Ο ΟΛΠ αναλαμβάνει την ενημέρωση των ναυτιλιακών 
πρακτόρων για τους περιορισμούς του παρόντος Περι¬ 
βαλλοντικού Κανονισμού. 

ΑΡΘΡΟ 58 
Κυρώσεις 

1. Σε περίπτωση υπέρβασης των ορίων ΝΟΧ επιβάλλο¬ 
νται χρηματικά πρόστιμα. 

2. Δεν επιτρέπεται ο απόπλους πλοίου σε περίπτω¬ 
ση που διαπιστωθεί χρήση ντίζελ πλοίου περιεκτικό¬ 
τητας σε θείο υψηλότερη από την αναφερόμενη στο 
Αρ. 6, παρ.1 του παρόντος Περιβαλλοντικού Κανονι¬ 
σμού. 

Οι έλεγχοι πραγματοποιούνται από τις αρμόδιες Λιμενι¬ 
κές Αρχές σε συνεργασία με τον ΟΛΠ. 


ΚΕΦΑΛΑΙΟ Κ 

ΕΠΙΘΕΩΡΗΤΗΣ ΠΡΟΛΗΨΗΣ ΡΥΠΑΝΣΗΣ 
ΑΡΘΡΟ 59 

Καθήκοντα και αρμοδιότητες Επιθεωρητή 
Πρόληψης Ρύπανσης 

1. Ο Επιθεωρητής Πρόληψης Ρύπανσης (ΕΠΡ) έχει τις 
ακόλουθες αρμοδιότητες: 

α) έχει τη δυνατότητα, σε εύλογο χρονικό διάστημα να 
επεμβαίνει σε οποιαδήποτε χώρο δικαιοδοσίας του ΟΛΠ 
ή σε τερματικό σταθμό εάν υπάρχει υποψία ότι υπάρχει 
παράνομη απόρριψη αποβλήτων ή διατηρείται εργασία 
αντίθετη με τους Περιβαλλοντικούς Κανονισμούς. 

β) έχει τη δυνατότητα να καλέσει τις τελωνιακές ή/και 
τις λιμενικές αρχές εάν πιστεύει ότι υπάρχουν απόβλητα 
προς παράνομη διάθεση σε εμπορευματοκιβώτια ή χώ¬ 
ρους δικαιοδοσίας ΟΛΠ. 

γ) εξετάζει έγγραφα, ημερολόγια πλοίων κλπ που έχουν 
σχέση με διάθεση και παράδοση αποβλήτων. 

2. Ο ΕΠΡ έχει τα ακόλουθα καθήκοντα: 

α) συνεργάζεται και ειδοποιεί τις Λιμενικές Αρχές και 
δρα συμπληρωματικά. 

β) έρχεται σε επαφή με υπεύθυνο της λιμενικής δρα¬ 
στηριότητας, όταν υπάρχουν υποψίες για αντινομίες με 
κάποιο Περιβαλλοντικό Κανονισμό 

γ) εξετάζει τα απόβλητα που βρίσκει χύδην ή σε εμπορευ¬ 
ματοκιβώτια ή που έχουν ήδη απορριφθεί και τα αναλύει. 

δ) εισηγείται κυρώσεις για τους παραβάτες στον ΟΛΠ 
και στις Λιμενικές Αρχές. 

ΑΡΘΡΟ 60 
Έναρξη ισχύος 

Η ισχύς του παρόντος Κανονισμού αρχίζει μετά τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διευθύνων Σύμβουλος 
ΝΙΚΟΣ ΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




